title: Sistema morfoclimatico periglacial
text: Lo Sistema morfoclimatico periglacial ye un conchunto d'achents y procesos cheolochicos externos que actuan en arias circunpolars y en l'alta montanya de latitutz baixas y meyas. L'achent cheolochico dominant de lo sistema morfoclimatico periglacial ye l'augua de deschelo,, y la temperatura meya anyal ha d'oscilar arredol de los 0 °C, lo que permite la existencia de ciclos de chelo-deschelo.
  
  Encara que la parola "periglacial" etimolochicament signifique estar amán de las cheleras, lo periglacialismo no siempre se desvién amán de las cheleras, puet dar-se en zonas montanyosas con prou altaria pa que i faiga frido y se i produgan ciclos de chelo-deschelo pero no pa que se i desemboliquen cheleras. Un clima muito frido pero seco y con pocas nevadas tamién puet fer que bi haiga cheleras y bi haiga periglacialismo.
  
  Periglacialismo en la Peninsula Iberica 
  Lo periglacialismo ye encara important en lo cabalto de la Cordelera Cantabrica, de los Pireneus y de Sierra Nevada, estando menos important en lo Sistema Iberico.
  
  Mientres las glaciacions quaternarias los procesos periglacials estioron importants en lo Sistema Iberico, Monts de Toledo y Sistema Central.
  
  Periglacialismo en los Pireneus 
  En l'actualidat lo cabalto de los Pireneus ye un puesto a on se producen procesos periglacials y se considera que l'ambient periglacial encomienza en los 2.300-2.400 m. Manimenos puet haber-ie procesos periglacials més abaixo.
  
  Bi ha procesos periglacials como la crioturbación y la chelifracción y diferents formas de terreno d'orichen periglacials activas como cheleras rocosas.
  
  Periglacialismo en lo Sistema Iberico 
  Encara bi ha procesos periglacials de poca importancia en altarias por dencima de los 1000 m en los Puertos de Bezeit, Sierra Carrascosa, Sierra de Sant Chust, Sierra de Cucalón, Sierra de Chabalambre, Monts Universals y atras zonas de la compleganza de lo río Guadalaviar. Lo clima se fa mes propicio pa los procesos periglacials dende los 1.400 m en la Sierra de Castelfrío y en la Sierra de Gúdar. Manimenos, la escaseza de precipitacions fan que lo periglacialismo siga menos important que lo que podríanos pensar.
  
  Lo periglacialismo ye eficaz a altarias por dencima de los 1.800 m, pero se reduce a la chelifracción y lo pikrake tipicos de los pacos de la Sierra d'Albarrazín y la Sierra de Chabalambre.
  
  Gran part de las formas periglacials d'acumulación que bi ha en la Sierra d'Albarrazín y la Sierra de Castelfrío se formoron en la zaguera glaciación u Würm.
  
  Referencias
  
  Bibliografía 
   Eumenio Ancochea Soto, Francisco Anguita Virella, Fernando Moreno Serrano: Geología Procesos Externos. Editorial Edelvives, 1990.
   Francisco Anguita Virella, Fernando Moreno Serrano. Procesos geológicos externos y geología ambiental. Editorial Rueda, 1993.
  
  Cheomorfolochía periglacial
  Sistemas morfoclimaticos